Иван Вазов
Есен

chitanka.info

Ронят се в златната есен

лист подир лист от дървята,

рони се песен след песен

и на певец из душата.

Ронят се дните ми бледни:

всякой ден: „Сбогом“ на радост

някаква ил на последни

блянове, сенки от младост.

В тиха скръб гледам към заник,

гледам как слънце ще зайде…

Скоро и ази, тук странник,

негли ще чуя зов: „Хайде!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.